เป็นตุ่มเหมือนก้อนเนื้อ ในปากเกิดมาประมาณ2อาทิตย์แล้วไม่ยุบซักทีค่ะ เวลาเอาลิ้นไปดันดูก็เจ็บนิดหน่อยแต่ไม่เยอะค่ะ ตอนแรกก็ไม่ใหญ่มาก แต่ตอนนี้ก็ใหญ่มากว่าเดิมนิดนึงค่ะ ตอนแรกคิดว่าเป็นตุ่มน้ำใสๆที่เคยเป็นที่เวลากัดแล้วน้ำมันแตกก็ยุบ แต่อันนี้กัดก็ไม่แตก มีแต่เลือดออกมาอ่ะค่ะ อยากทราบว่าใช้ยาทาจะหายไหมคะหรืออันตรายไหมคะ
สวัสดีค่ะ pailinตุ่มเหมือนก้อนเนื้อในปาก อาจมีสาเหตุมาจาก-แผลร้อนในในปาก ซึ่งอาจเกิดตามหลังการบาดเจ็บที่ปาก การแปรงฟันแรงเกินไป การกัดปากโดยไม่ได้ตั้งใจ การทำฟัน หรือการบาดเจ็บจากการเล่นกีฬา ปัจจัยเรื่องความเครียด การอดนอนก็กระตุ้นทำให้มีแผลในปากได้-การใช้ยาสีฟันและน้ำยาบ้วนปากที่มีฤทธิ์ระคายเคืองมาก-การติดเชื้อไวรัส เชื้อรา หรือเชื้อแบคทีเรีย-การขาดวิตามินหรือแร่ธาตุบางชนิด เช่น วิตามินบี 12 สังกะสี กรดโฟเลต และธาตุเหล็ก-เนื้องอกหรือมะเร็งในช่องปาก อาจสัมพันธ์การสูบบุหรี่จัด หรือเคยติดเชื้อไวรัส HPVเบื้องต้นแนะนำไม่เอามือไปบีบหรือแตะโดนเอง หากปวดมากสามารถรับประทานยาแก้ปวด ดื่มน้ำมากๆ พักผ่อน รับประทานอาหารอ่อนๆหากตุ่มดังกล่าวโตเร็ว ลุกลาม ปวด บวมมาก เป็นเรื้อรังไม่ยุบไป มีไข้ร่วมด้วย อาจเป็นการติดเชื้อรุนแรงหรือมีเนื้องอกที่ผิดปกติ ควรไปพบแพทย์